**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**«ԿՐԹՈՒԹՅՈՒՆ ԵՎ ԳՈՐԾՈՒՆԵՈՒԹՅՈՒՆ» ՍՈՑԻԱԼ-ԲԱՐԵԳՈՐԾԱԿԱՆ ԿՐԹԱՄՇԱԿՈՒԹԱՅԻՆ ՀԻՄՆԱԴՐԱՄ**

**ՀԵՏԱԶՈՏԱԿԱՆ ԱՇԽԱՏԱՆՔ**

**Խումբ ԴԱՍՎԱՐՆԵՐ**

**Թեմա        Ընտանիքի ու դպրոցի դերը կրտսեր դպրոցականի կրթության և դաստիարակության գործում**

**Հետազոտող՝     Մարիամ Վարդանյան**

                                    ՀՀ ՍՅՈՒՆԻՔԻ ՄԱՐԶԻ ՔԱՐԱՀՈՒՆՋԻ ՄԻՋՆԱԿԱՐԳ ԴՊՐՈՑԻ ԴԱՍՎԱՐ

**Ղեկավար՝ ԹԱՄԱՐԱ ԱԹԱՅԱՆ**

**ԳՈՐԻՍ 2022**

Բովանդակություն

1․Ներածություն/Նպատակը և հետազոտական հարցը------------3

2․Հետազոտության օբյեկտ-----------------------------------------------5

3․Թեմայի կարևորությունը և նշանակությունը----------------------6

4․Գրական ակնարկ---------------------------------------------------------9

5․Եզրակացություններ և առաջարկություններ----------------------12

6․Թիրախային խումբ------------------------------------------------------14

7․Օգտագործած գրականություն----------------------------------------14

# 

# 

# 

# Ներածություն

1. **Նպատակը և հետազոտական հարցը**

**Երեխան ունի տեսնելու, մտածելու, զգալու իր յուրահատուկ ունակությունը։ Չկա առավել անմիտ բան, քան   նրանց այդ ունակությունը մեր փորձով փոխարինելու  փորձը։**

Ժան Ժակ Ռուսո

Դաստիարակության հիմնական նպատակը նոր ծնված երեխայի անձի ձևավորումն ու նրա հետագա զարգացումն է: Դաստիարակությունից է կախված երեխայի ընկալումը շրջապատող իրականության հանդեպ, նրա հարաբերությունները իր և շրջապատող մարդ-կանց հետ:Դաստիարակությունը նեղ իմաստով<<Մարդուն բարոյագիտական ու գեղագիտական գիտելիքներով,որոշակի կարողություններով,ունակություններով, հմտություններով և կամային որակներով զինելու գործնթացն է>>։Դաստիարակության ընթացքում շատ կարևոր է դաստիարակողի անձը։Վերադաստիարակելու ընթացքում ուսուցիչը պետք է հաշվի առնի երեխայի տարիքային և անհատական առնձնահատկությունները,լինիհամբերատար, զուսպ,կշռադատված,երեխայի հոգին իր հոգու մեջ դնելու կարողություն ունենա և ունենա դաստիարակության <<Փակ դռները>>բացելու կախարդական բանալիներ։ Դաստիարա-կության գործնթացն ունի շատ բարդ կառուցվածք։Նրա համակարգի յուրաքանչյուր բաղադրամաս իր հերթին կարող է հանդիսանալ առանձին համակարգ և բովանդակել իրեն հատուկ բաղադրամասեր։

Սույն աշխատանքի նպատակն է ուսումնասիրելով ընտանեկան կոնֆլիկտների էությունն ու առանձնահատկությունները՝ ներկայացնել քայլեր,որոնց միջոցով հնարավոր է այնպես անել,որ ընտանեկան կոնֆլիկտները բացասականորեն չազդեն աշակերտի հոգեբանական զարգացման և ուսումնական գործընթացի վրա ։

**Հետազոտության օբյեկտ**

Տարրական տարիքի երեխաների դաստիարակության հիմնախնդիրները։ Ուսումնասիրության առարկան են հանդիսանում կոնֆլիկտները ընտանիքներում և դրանց ազդեցությունը երեխաների վրա։ Սույն աշխատանքի շրջանակներում մի քանի հարց ենք առաջ քաշել, որոնց մասին, օգտվելով տարբեր գրականությունից, խոսել ենք մանրամասն։

* Ինչպե՞ս է ընտանեկան կոնֆլիկտը անդրադառնում երեխայի ուսման և վարքի վրա տարրական դպրոցում։
* ինչպիսի՞ ազդեցություն կարող են ունենալ ընտանեկան կոնֆլիկտները աշակերտի ձևավորման վարքագծի վրա։
* ի՞նչ անել որպեսզի ընտանեկան կոնֆլիկտները չազդեն աշակերտի հոգեբանական զարգացման և ուսումնական գործընթացի վրա։
* Ինչպե՞ս վերադաստիարակել արդեն իսկ <<դաստիարակված>> անձնավորությանը։

**Թեմայի կարևորությունը եւ նշանակությունը Ձեր/թիրախային խմբի համար**

Դաստիարակության հարցն այսօր շատ լուրջ է, քանի որ ներկա սերունդն ավելի շատ տեղեկատվություն ունի, շուտ է զարգանում, ուստի հատուկ մոտե-ցում է պետք:

Մարդը ծնված օրվանից հասարակության մասնիկ է դառնում ։Մեզնից յուրաքանչյուրը ծնվում, ապրում, զարգանում և մահանում է դրանում։ Մարդկային զարգացման վրա ազդում են բազմաթիվ տարբեր գործոններ՝ ինչպես կենսաբանական, այնպես էլ սոցիալական:Երեխաների դաստիարակության ժամանակ առաջին հերթին հարկավոր է առաջացնել երեխայի մոտ անհատականություն: Բայց չի կարելի մոռանալ համընդանուր արժեքները,վարքիկանոններ,բարոյականություն,կոլեկտիվի ևհասարակություն վրա ներգործելու բարեխիղճ մե-թոդներ, որոնք ապագայում կօգնեն լինել ինքնուրույն և կարողանալ գործել որոշակի կերպով:Սակայն անհատականության ձևավորման վրա ազդող հիմնական սոցիալական գործոնը ընտանիքն է։ Ընտանիքները բոլորովին տարբեր են։Կախված ընտանիքի կազմից,ընտանիքում անդամների և շրջապատող մարդկանց հարաբերություններից։Ընտանիքում հարաբերությունները ազդում են երեխայի ուսումնական գործընթացի վրա,ինչպես նաև նրա վրա,թե ապագայում մարդն ինչպես է կառուցելու իր կարիերան, ինչ ճանապարհով է գնալու։

Ժամանակակից հոգեբանության մեջ այսօր դասակարգում են ծնողական դաստիարակության 3 հիմնական խմբեր`

1.ավտորիտար

2. հանդուրժողական

3. ավտորիտատիվ

1.Այն ծնողները, որոնք հակված են ավտորիտար դաստիարակչական մեթոդին, սովորաբար ջղային են, դժգոհ, իշխող, կոպիտ, սահմանափակ են արտահայտում իրենց հույզերը: Նման ծնողի համար երեխային գրկելը, համբուրելը, գովասանքի խոսքեր ասելը լրացուցիչ ճոխություն է և անընդունելի: Նման հարաբերություններում ծնողը միշտ ճիշտ է, իսկ երեխան միշտ պետք է ենթարկվող լինի: Այսպիսի դաստիարակչական մեթոդներ կիրառող ծնողների երեխաները սովորաբար լինում են ըմբոստ, վախկոտ, ջղային, դժբախտ և հեշտությամբ են հասակակիցների ազդեցության տակ ընկնում: Նման դաստիարակության արդյունքում տուժում են երեխա-ծնող հարաբերությունները,  անխուսափելի են վեճերը:

2.Դաստիարակչական երկրորդ ոճը հանդուրժողականն է: Նման ծնողները ջերմ են և հուզական, բայց շատ սահմանափակ հսկողությամբ, քիչ են մասնակցում երեխայի կյանքին և հեշտությամբ տեղի տալիս երեխայի քմահաճույքներին: Այս ծնողը առավել շահագրգռված է, որ երեխայի հետ չհակադրվի և չվիճաբանի: Նման ընտանիքներում մեծացող երեխաները լինում են անհանգիստ, կարծում են, թե ծնողները չեն մտածումիրենց մասին, թելադրում են  ծնողներին իրենց կամքը և թերահավատությամբ են վերաբերվում նրանց,<<Ժամանակա-կից>> ընտանիքներում այսօր շատ հաճախ ենք հանդիպում այս երևույթին, երբ մայրը, կամ հայրը գրեթե չեն մասնակցում երեխայի առօրյային**:** Իհարկե, նման դեպքերում օգնության են գալիս դայակը, տատիկները կամ որևէ կրթական համալիր, բայց արդյունքում երեխան մնում է անտեսված, ունենում է ինքնավստահության պակաս, իսկ երբեմն էլ ցուցաբերում է  հակասոցիալական վարք: 3.Երրորդ ոճը ավտորիտատիվն է:Նման ծնողները լինում են ջերմ,հանգիստ, չափավոր են հսկողության մեջ, քաջալերում են երեխային, հա-ճախ զրուցում են նրա հետ, կողմնակից են երեխայի անկախության: Այս ծնողները հակված են դրական ծնողերեխա հարաբերություններ ստեղծելուն, նրանց հարաբերություններում  իշխում է փոխադարձ հարգանքը: Այսպիսի ընտանիքներում մեծացած երեխաները լինում են ինքնավստահ, ի վիճակի են պատասխանատվություն կրել,  անկախ են, անկեղծ:

Երեխաների դաստիարակության գործում կան մի շարք նրբություններ և կանոններ`

         Հարկավոր է լինել սիրալիր երեխայի հանդեպ: Սերը, գուրգուրանքը փոքրիկին թույլ է տալիս զգալ իրեն պաշտպանված, վստահ իր անձի նկատմամբ:

         Ծնողների պահանջը պետք է լինի մշտական, տրամադրության հետ չփոխի և համապատասխան լինի երեխայի հնարավորությանը: Չի կարելի պահանջել նրանից կատարել իր ուժերից վեր խնդիր: Դա խեղաթյուրում է երեխայի կամքի ձևավորումը, նրա նպատակասլացությունը:

         Հարկավոր է թողնել, որ փոքրիկը ինքնուրույն գնահատի իր արարքը: Նույնիսկ եթե նա սխալ է գործում, մի շտապեք նրան կանգնեցնել, թողեք թող վերջացնի, հետո նոր բացատրեք, թե ինչը ճիշտ չի արել: Դա նպաստում է փորձի ձեռքբերմանը և բարձրացնում է նրա ինքնագնահատականը:

         Երեխայի դաստիարակությունը այնպես պետք է կառուցել, որ նրա մոտ գիտելիքի պահանջ ձևավորվի: Խոսքը ոչ միայն դպրոցական կարգապահության, այլ նաև շրջապատող աշխարհի մասին է: Երեխան պետք է իմանա, որ նա կարող է ճանաչել աշխարհը, ինչ որ նոր հետաքրքիր բան հայտնաբերել, կարևոր հայտնագործություններ անել: Երեխան պետք է դրանից հաճույք ստանա: Դրանով ձևավորվում է հետաքրքրությունը:

Ծնողները հաճախ գտնվում են վախի, սարսափի մեջ մտածելով, թե կկորցնեն իրենց երեխաներին, որը մեծ մասամբ կարող է պայմանավորված լինել երեխաների որոշ խրոնիկ հիվանդությունների, հաճախակի հիվանդանալու, սնոտիապաշտության (երազներ, աչք և այլն) հետ, որի արդյունքում երեխաներին թույլ են տալիս նույնիսկ անթույլատրելին, միայն թե նա իրեն լավ զգա, որն էլ երեխայի մոտ առաջացնում է եսասիրություն, կամակորություն և այլ բացասական որակների ձևավորում:

Դաստիարակության ոլորտում ամուսինների միջև կոնֆլիկտների առկայությունը նույնպես վնասում է երեխային: Այս դեպքում ծնողները երեխայի դաստիարակության հարցում չեն կարողանում ընդհանուր հայտարարի գալ, դրա հետևանքով անընդհատ բախումների առիթ է հանդիսանում, որի արդյունքում էլ երեխան չի դաստիարակվում, ուստի չի կողմնորոշվում, թե ծնողներից որն է ճիշտ և մնում է բարձիթողի վիճակում:

Երբ բացակայում է ծնողներից մեկը, ապա տեղի է ունենում ծնողական զգացմունքների ոլորտի ընդարձակում: Այն բոլոր զգացմունքներն ու էմոցիաները, որոնք նախատեսված էին բացակայող ամուսնու կամ կնոջ համար, ուղղվում են երեխային: Առաջին հայացքից կարող է թվալ, թե դա դրական երևույթ է, երեխան այս պարագայում առավել սիրված ու գնահատված կարող է լինել, սակայն դա այդպես չէ, ուստի այս պարագայում ի հայտ է գալիս ամեն կերպ երեխային պաշտպանելու ձգտում և երեխային զրկում են առավել ազատ, ինքնուրույն կյանք վարելու հնարավորությունից:

Շատ դեպքերում, երբ ծնողները տեսնում են, որ իրենց երեխան մեծանում է, վախենում են նրանից հեռանալուց, որի արդյունքում նրանք ամեն կերպ երեխաների մեջ սերմանում են մանկական որակներ, որն էլ հատկապես դեռահասության տարիքում կարող է հանգեցնել ծնող–երեխա հարաբերությունների խաթարմանը, քանի որ դեռահասները ավելի շատ ձգտում են մեծահասակին բնորոշ որակներ ձեռք բերել ու համապատասխան գործունեություն ծավալել:

 Եթե յուրաքանչյուր ծնող ինքն անձամբ թեկուզ մեկ անգամ խորությամբ մտածի իր սեփական դաստիարակչական ներգործությունների մասին, վերլուծի, կշռադատի սեփական քայլերը, ապա անպայման կգտնի այն պատճառը, այն սկզբնաղբյուրը, որը հանգեցրել է սեփական երեխայի սխալ դաստիարակությանը և վարքի շեղումներին:

 Բազմազավակ ընտանիքներում դաստիարակությունը նույնպես տարբեր է։ Տարբեր է նաև ընտանիքներում, որտեղ ծնողների միջև կոնֆլիկտները հաճախակի են, տարբեր դաստիարակության ոճեր կան։ Բացի այդ, մարդը կարող է անհատականություն չդառնալ, եթե չունի իր սեփական կարծիքը,սեփական համոզմունքները, եթե ենթարկվում է այն ամենին, ինչ իրենից են ուզում։ Եվ այս դեպքում նույնպես շատ բան կախված է ընտանիքից։ Ժամանակակից հասարակության պայմաններում ընտանիքը բախվում է բազում դժվարությունների՝հոգեբանա-կան,տնտեսական,սոցիալական, ինչը հանգեցնում է ընտանեկան հարաբերություններում տարբեր տեսակի կոնֆլիկտների առաջացմանը։Ընտանիքը դաստիարակության մեջ կարող է հանդես գալ և՛ որպես դրական, և՛ բացասական գործոն։ Երեխայի անհատականության վրա դրական ազդեցությունն այն է, որ ոչ ոք, բացառությամբ ընտանիքի ամենամոտ մարդկանց՝երեխային ավելի լավ չի վերաբերվում, չի սիրում նրան և հոգ չի տանում այնքան նրա մասին: Եվ միևնույն ժամանակ, ոչ մի սոցիալական հաստատություն չի կարող պոտենցիալ այդքան վնաս հասցնել կրթությանը:

Ընտանիքի մառանձնահատուկ դաստիարակչական դերի հետ կապված հարց է առաջանում, թե ինչպես դա անել՝ զարգացող անհատականության վարքագծի վրա ընտանիքի դրական ազդեցությունը առավելագույնի հասցնելու և բացասականները նվազագույնի հասցնելու համար:Դրա համար անհրաժեշտ է հստակ սահմանել ներընտանեկան սոցիալ-հոգեբանական գործոնները, որոնք ունեն կրթական արժեք: Ընտանիքում է,որ անհատը ստանում է առաջին կենսափորձը , անում է առաջին դիտարկումները և սովորում իրեն պահել տարբեր իրավիճակներում։ Շատ կարևոր է, որ այն, ինչ ծնողները սովորեցնում են երեխային, հաստատվի կոնկրետ օրինակներով, որպեսզի նա տեսնի, որ մեծահասակների մոտ տեսությունը չի շեղվում պրակտիկայից. Հակառակ դեպքում նա կսկսի ընդօրինակել իր ծնողների բացասական օրինակները: Անհատականության ձևավորման վրա ընտանիքի ազդեցության խնդիրը եղել և մնում է մանկավարժության կարևորագույն խնդիրներից մեկը։ Սույն հետազոտական աշխատանքում մենք կփորձենք բացահայտել այս թեման և բացահայտել, թե ինչպես և որքանով է ընտանիքում կոնֆլիկտներն ազդում երեխաների անձի զարգացման ու ուսումնական գործընթացի վրա:

**Գրական ակնարկ**

Ընտանիքն ազդում է երեխայի անհատականության ձևավորման և դաստիարակության վրա համակողմանիորեն։ Ընտանիքում կարևոր դեր են խաղում տարբեր սերունդների ներկայացուցիչների միջև փոխհարաբերությունները: Ընտանիքը, լինելով փոքր սո-ցիալական խումբ, ազդեցություն է ունենում ընտանիքի բոլոր անդամների վրա։ Ընտանիքի առանձին անդամները ազդում են մյուսների և հատկապես կրտսեր սերնդի ներկայացուցիչների հոգևոր արժեքների ձևավորման , կրթության, ընտանեկան վերաբերմունքի վրա։ԸստԳ.Վ.Բրումենսկայայի, անհատականության ձևավորման վրա մեծ ազդեցություն ունեցող սոցիալական գործոնների շարքում ամենակարևորներից է ընտանիքը[[1]](#footnote-1)։ Ավանդաբար ընտանիքը կրթական հաստատությունն է։ Այն, ինչ մարդ ստանում է ընտանիքում, պահպանվում է նրա ողջ կյանքում։ Ընտանիքի կարևորությունն ու նշանակությունը կայանում է նրանում, որ մարդն իր կյանքի մեծ մասը գտնվում է նրա մեջ։ Անհատականության հիմքերը դրվում են ընտանիքում։

Եթե երեխան մտերիմ հարաբերություններ ունի մոր, տատիկի, հոր, քույրերի, եղբայրների հետ, ապա առաջին իսկ օրերից նրա մոտ արդեն ձևավորվում է անհատականության ինչ-որ կառուցվածք։

Ընտանիքում ձևավորվում է և՛ երեխաների, և՛ ծնողների անհատականությունը։ Երեխայի դաստիարակությունը հարստացնում է ծնողներին, ուժեղացնում նրանց սոցիալական փորձը: Հիմնականում ծնողների մոտ դա տեղի է ունենում անգիտակցաբար, սակայն վերջին ժամանակներս կան ծնողներ, ովքեր գիտակցաբար իրենք իրենց դաստիարակում են։

Ընտանիքի ներուժի բացահայտման ու բարձրացման գործում կարևոր դեր են խաղում այնպիսի բաղադրիչներ, ինչպիսիք են.

-ծնողների կրթական մակարդակը,

-մանկավարժական գործունեությունը, - ընդհանուր մշակույթը,

-ուրիշների հետ լավ հարաբերություններ հաստատելու ունակությունը,

-ընտանիքի կառուցվածքային տեսակը։

Յուրաքանչյուր մարդու կյանքում ծնողները հսկայական դեր են խաղում, նրանք իրենց երեխաներին տալիս են վարքի նոր օրինաչափություններ, նրանց շնորհիվ նա ուսումնասիրում է շրջապատող աշխարհը, ընդօրինակում ծնողներին։ Սա ամրապնդվում է երեխաների հետ ծնողի դրական հուզական կապով և իր ծնողներին նմանվելու ցանկությամբ: Եթե ծնողները հասկանում են այս օրինաչափությունը, որ իրենց երեխայի անհատականության ձևավորումն ավելի մեծ չափով կախված է իրենցից, ապա նրանք վարվում են այնպես, որ իրենց գործողությունները ազդում են երեխայի մեջ այնպիսի հատկությունների ձևավորման վրա, որոնք նրանք ցանկանում են փոխանցել նրան: Այս գործընթացը կարելի է համարել միանգամայն գիտակցված, քանի որ սեփական վարքի նկատմամբ մշտական վերահսկողությունը, ուշադրությունը ընտանեկան կյանքին, ուրիշների նկատմամբ վերաբերմունքը հնարավորություն են տալիս երեխային դաստիարակել առավել բարենպաստ պայմաններում, որոնք նպաստում են երեխայի համակողմանի զարգացմանը։ Այսօրվա մեր իրականությունում յուրաքանչյուր ընտանիք բախվում է բազում դժվարությունների,որոնք տարբեր բնույթ ունեն։ Բնականաբար այս ամենը իր հետ բերում է բազմատեսակ կոնֆլիկտների առաջացմանը։ Ընտանեկան կոնֆլիկտների հիմքում ընկած է ամուսինների նպատակնների և հետաքրքրությունների օբյեկտիվ տարբերությունները, որը հարա-բերություններում ընդունվում է որպես հակադրություն։

Մարդկանց հայացքների, կարիքների, շահերի անհամատեղելիության պատճառով կոնֆլիկտը առավել հաճախ բնութագրվում է նրանց բացասական հոգեվիճակով, թշնամանքով և հանգեցնում է նրանց հոգեկանի կործանմանը: Կոնֆլիկտային ընտանիքները ամբողջական ֆունկցիոնալ կառույց են:Նրա անդամները փոխգործակցում են միմյանց հետ, հնարա-վորինս մոտ են միմյանց, ապրում են նույն տարածքում։ Գոյություն ունի «կոնֆլիկտ» հասկացության մի քանի սահմանում: Բ. Մ. Ռեբուսը կոնֆլիկտը

բնութագրում է որպես «մարդկանց գիտակցության մեջ միմյանց հանդեպ հակադարձ ուղղված և անհամատեղելի միտումների բախում`կապված բացասական սուր հուզական ապրումների հետ[[2]](#footnote-2)։

Ըստ Ա. Վ. Սերգեյչուկի` «կոնֆլիկտը անհատների անհամատեղելի նպատակների, հետաքրքրությունների,դիրքորոշումների, կարծիքների, հայացքների բախում է»։ Հաճախ կոնֆլիկտներ են առաջանում անապահով ընտանիքներում, որտեղ ամուսիններից մեկը կամ երկուսն էլ չարաշահում են ալկոհոլը և անօրինական նյութերը, այն ընտանիքներում, որտեղ հաճախակի սկանդալներ են լինում, մշտական լարվածություն է տիրում։ Ծանր դեպքերում կոնֆլիկտը տեսանելի է նույնիսկ անծանոթ մարդկանց, երբ ամուսիններն այլևս չեն կարողանում զսպել իրենց զգացմունքները և ցանկացած պատճառով գնում են առճակատման։ Հաճախ նկատվում է նաև բռնության դրսևորում ամուսնու և երեխաների նկատմամբ։Հոգեբանական և մանկավարժական գրականության մեջ կարծիք կա, որ նախադպրոցական և կրտսեր դպրոցական տարիքը շատ առումներով որոշիչ է երեխայի անհատականության դաստիարակության գործում,քանի որ նրա հիմնական մտավոր հատկությունները ձևավորվում են հենց այդ տարիքում: Օրինակ, հոգեբաններն ու հոգեթերապևտները նշում են, որ դյուրագրգիռ և անհանգիստ երեխաների ծնողները նույնպես դյուրագրգիռ և նյարդային են։ Եվ այստեղ խոսքը միայն ժառանգականության մասին չէ, այլ այն էմոցիոնալ մթնոլորտի, որն անընդհատ ձևավորվում է ընտանիքում և հետո ամրագրվում երեխայի հոգեկանում։ Կարծիք կա, որ երեխայի վրա բացասաբար են ազդում միայն այն կոնֆլիկտները ընտանիքում,որոնք տեղի են ունեցել նրա ներկա-յությամբ։ Բայց հոգեբանները ծնողների ուշադրությունը հրավիրում են այն փաստի վրա, որ երեխաները կարողանում են խորապես զգալ ծնողների միջև նույնիսկ թաքնված կոնֆլիկտները, որոնք չեն հանգեցնում արտաքին վեճի կամ միմյանց նկատմամբ մեղադրանքների, այլ

երկար ժամանակ օտարություն և սառնություն են սերմանում հարաբերություններում, ընտանիքում։ Պետք է կարողանալ կառուցողական երկխոսություն հաստատել, ժամանակին գնալ փոխզիջումների։ Կարևորը պարտականությունների սահմանազատումն է, համաձայնութ-յունը։Ընտանիքում ծնողը կարող է կոնֆլիկտներ ունենալ տարբեր տարիքի երեխաների հետ: Պատճառը ծնողի` երեխայի տարիքային և հոգեբանական առանձնահատկությունները չգիտակցելն է, դաստիարակության ձևերին չտիրապետելը, երեխայի մտադրությունները չհասկանալը, նրան մշտապես փոքր և անկարող մարդ համարելը: Մի տարիքային փուլից մյուսին անցումն ուղեկցվում է ճգնաժամով, որը միշտ չէ, որ սահուն է ընթանում: Ճգնաժամը կարող է լարվածություն առաջացնել հարաբերություններում`հատկապես երեք տարեկանում և դեռահասության տարիքում: Մեծ թվով կոնֆլիկտներ են առաջանում դեռահասության տարիքում,ինչը պայմանավորված է դեռահասների փոփոխություններով:

Դեռահասությունն ինքնին համարվում է ճգնաժամային տարիք, և այս տարիքային փուլում առավել կարևոր են ընտանեկան ջերմ հարաբերութ-յունները, փոխադարձ վստահությունը, հարգանքը, փոխըմբռնումը: Այս տարիքային փուլում հաճախ է առաջանում «հայրեր և որդիներ» խնդիրը:

Վերադաստիարակությունը շատ դժվարի գործնթաց է։Ավելի հեշտ է մարդուն դասիարակելը,քան վերադստիարակելը,որը ուսուցչից շատ ջանքեր է խլում։Սովորողը տարիներ շարունակ է դաստիարակվել,բայց դաստիարակված չլինել։Պատմությունից հայտնի է,որ նույնիսկ մեծահամբավ մարդիկ վերադաստիարակության կարիք ունեն։Այսպես՝Միքելանջելոն իր շրջապատում համերաշխ չէր Լեոնարդո Դա Վինչիի հետ,Նապոլեոնը անհաշտ էր գեներալների հետ։Վերադաստիարակողի առաջին խնդիրը պետք է լինի որոնել դաստիարակության նոր մեթոդներ,հնարներ, միջոցներ և դրանց ընձեռած հնարավորություններով դաստիարակել վերասատիարակվողի արարքները,սովորույթները,հայացքները, թափանցել վերադաստիարակվողի ներաշխարհը,ճանաչել նրա էության բոլոր կողմերը,հայտնագործել նրա բնությում եղած դրա-կանը,կենսունակը,ուրեմն՝կարելի է ասել՝ վերադաստիարակությունը սովորողների մեջ ոչ ճիշտ ձևավորված բարոյակամային հատկանիշների,բնավորության գծերի,արարքների կատարելագործումն է՝նախապես ճիշտ ընտրված մեթոդների ու հնարների միջոցով։

# Եզրակացություններ, առաջարկություններ

Դաստիարակության հարցը շատ լուրջ է․․․

Ավանդաբար կրթության հիմնական ինստիտուտը ընտանիքն է։ Այն, ինչ երեխան ձեռք է բերում ընտանիքում մանկության տարիներին, նա պահպանում է իր հետագա կյանքի ընթացքում։

Ընտանիքի կարևորությունը որպես կրթական հաստատություն պայմանավորված է նրանով,որ երեխան գտնվում է դրանում իր կյանքի զգալի հատվածում, և անհատականության վրա նրա ազդեցության տևողության առումով կրթական հաստա-տություններից ոչ մեկը ի վիճակի չէ. համեմատել ընտանիքի հետ. Այն դնում է երեխայի անհատա-կանության հիմքերը: Ընտանիքը մեծ ազդեցություն ունի երեխայի անհատականության զարգացման վրա։

Ընտանեկան կոնֆլիկտները մեր ժամանակի բավականին ցավոտ ու սուր խնդիր են։ Ընտանիքի հուզական առողջությունը ոչ միայն բարեկեցիկ ընտանիքի հիմքն է, այլ նաև ընտանեկան հարաբերությունների մշակութային և ներդաշնակ ձևի ի-մաստուն կանոն:

Ծնողների արարքը կարելի է բացատրել որպես իրենց երեխայի ապագայի մտահոգություն, բայց եթե երեխաների նկատմամբ վերահսկողությունը հաջող լինի, ապա երեխան կարող է բաց թողնել անկախ ապրելակերպին ավելի լավ տիրապետելու հնարավորությունը։

Գիտական գրականության վերլուծությունը ցույց է տալիս, որ կոնֆլիկտի մեջ գտնվող կողմերի վարքագծի պատճառները վերաբերում են միայն սեփական կարիքները բավարարելու ցանկությամբ։ Իր հերթին, մյուս կողմի շահերը գիտակցված կարիքներ են, որոնք ապահովում են նրա կենտրոնացումը կոնֆլիկտի օբյեկտի վրա և նպաստում նրա կոնֆլիկտային վարքագծի իրականացմանը:

Սույն հետազոտական աշխատանքի շրջանակներում ես հանգել եմ հետևյալ եզրակացություններին․

- հնարավորինս պետք է խուսափել կոնֆլիկտային իրավիճակներից, հատկապես երեխաների

ներկայությամբ,

- անխուսափելի կոնֆլիկտների դեպքում առավել ուշադիր է պետք լինել երեխաների հուզական

ներաշխարհի կայունության պահպանման և ֆիզիկական զարգացման խնդիրներին,

- անմիջապես արձագանքել երեխայի մոտ թեկուզ չնչին բացասական վարքագծի դրսևորումներին,

- մշակել ներընտանեկան խնդիրները հմտորեն

շրջանցելու տարբերակներ և հնարավորության դեպքում երեխային աննկատ կերպով ներգրավել այդ գործընթացում,

- եթե կոնֆլիկտի մասին լռել և հմտորեն շրջանցել հնարավոր չէ, ապա պետք է անպայման երեխային ասել ճշմարտությունը և լուծումներ փնտրել միասին,

- միշտ հարկավոր է երեխային զբաղեցնել հետաքրքիր ժամանցով և երբեք չաղավաղել նրա մանկական հիշողությունները։

* Դաստիարակությունը պետք է օգնի ննրան լինել,ոչ թե քեզ նման այլ իր նման։
* Հարգանքով վերաբերվեք այն ամենին, ինչ երեխան անում է։
* Պետք է երեխային բացատրել,որ ձախողումը փորց է,որն անհրաժեշտ է ապագա նպատակներին հասնելու համար։
* Պետք է ասել երեխային,որ կյանքում լինում է և՛ ուրախություն,և՛ տխրություն,երջանիկ պահեր,և՛վատ իրավիճակներ։

Որպեսզի ընտանեկան հակամարտությունը դուրս չգա բանակա-նության սահմաններից, ծնողները պետք է մտածեն,որ իրենց տարաձայնությունների պատասխանատվությունը չպետք է տեղափոխեն որևէ մեկի, այն է՝ երեխայի վրա: Մեր կարծիքով, երբ երեխաների ներկայությամբ կոնֆլիկտային իրավիճակ է ստեղծվում, այն անպայման պետք է դրական ավարտ ունենա քանի որ երեխան չպետք է ագրեսիա զգա ծնողների միջև։

Եթե վեճը չհաջողվեց լուծել խաղաղ ճանապարհով, պետք է հնարավորինս պաշտպանել երեխային կոնֆլիկտից: Պետք է հասկանալ,որ սիրելիի հետ հարաբերություններն ավելի կարևոր են, քան սեփական սկզբունքները։ Կյանքում յուրաքանչյուր երեխա կարիք ունի ծնողների աջակցության և պաշտպանության: Կոնֆլիկտային իրավիճակը երեխայի համար ոչ մի դրական բան չի բերում, և այս իրավիճակի պատճառով ավելի շատ պետք է մտածել ապագա հնարավոր խնդիրների մասին, քան սեփական ամբիցիաների մասին։

Այսպիսով, երեխայի մոտ կայուն ու դրական զարգացաման ապահովման հիմքը մեն տեսնում ենք ընտանիքում խաղաղությունն ու համերաշխությունները, կոնֆլիկտները հնարավորինս քիչ լինել ու դրանք քիչ տրավմատիկությունը, ինչը միայն կարող է ապահովել երեխայի կյանքում լավ ու առողջ վարքագծի։

Ընդհանրացնելով կատարած աշխատանքը` եկա այն եզրակացության, որ ընտանիքի անառողջ մթնոլորտը, ամուսինների կոնֆլիկտային հարաբերությունները միանշանակ բացասական ազդեցություն են գործում երեխայի վրա: Երեխան, որը մշտապես գտնվում է լարված, սթրեսային վիճակում, ունենում է ծանր բնավորություն, չի կարողանում կապեր հաստատել հասակակիցների և մեծահասակների հետ, ունենում է ոչ ադեկվատ, ցածր ինքնագնահատական: Ցանկացած ընտանիքում վեճերն ու կոնֆլիկտներն անխուսափելի են, ուստի յուրաքանչյուր մեծահասակ ամուսնական զույգ պետք է սթափ գիտակցի,որ պատասխանատվություն է կրում ձևավորելու և դաստիարակելու առողջ երեխա: Այդ պատճառով ընտանիքում պետք է.

-կոնֆլիկտների թիվը հասցնել նվազագույնի, իսկ առաջացման դեպքում դրանց արագ լուծում տալ,

- ընտանիքում ստեղծել խաղաղ, հանգիստ մթնոլորտ երեխայի ֆիզիկական և հոգեկան զարգացման

համար,

-բարի դրացիական հարաբերություններ հաստատել ինչպես երեխայի, այնպես էլ ընտանիքի բոլոր անդամների հետ`հիմնված սիրո և հարգանքի վրա:

Մի բան պարզ է, որ երեխային պետք է դաստիարակել մանկուց, այլապես ուշ կլինի: Ինչպես մեր մեծերն էին ասում՝ «Երեխային բարուրի մեջ պետք է դաստիարակել», այսինքն՝ ծնված օրվանից: Երեխայի ճիշտ դաստիարակության համար շատ մեծ նշանակություն ունի շրջապատը, սակայն ամեն դեպքում երեխան նախ դաստիարակվում է ընտանիքում, հետո՝ դպրոցում: Ծնողները՝ հայրն ու մայրը, պետք է լրջորեն զբաղվեն երեխայի դաստիարակությամբ:

Այս ամենից կարելի է եզրակացնել, որ երեխաները ծնվում են ոչ միայն նրա համար, որ մենք նրանց դաստիարակենք, այլ նաև նրա համար, որ նրանք մեզ դաստիարակեն: Որպեսզի երեխային դարձնի լավագույնը, լավ ծնողը պետք է ինքը դառնա ավելի լավը:

Ելնելով վերը շարադրվածից՝ կարելի է ասել,որ **երեխաների դաստիարակությունը բարդ, պատասխանատու, բայց շնորհակալ և հետաքրքիր զբաղմունք է:**

**Թիրախ խումբը և շրջանակը/քանակ, սեռային բաշխում/**

Տարրական դպրոց,4-րդ դասարանի աշակերտներ

10 տղա,7 աղջիկ

**Օգտագործված մեթոդները, գործիքները**

*Համապատասխան գրականություն*

***Օգտագործած գրականության ցանկ***

1. Баярд Дж. Детский тест. Диагностика эмоциональных отношений в семье» // Семейная психология и семейная терапия. – 2014
2. Болдуин Д. Игры, в которые играют люди. Люди, которые играют в игры. – СПб.: Лениздат, 2012
3. Бруменская Г.В., Карабанова О.А., Лидерс А.Г. Возрастно-психологическое консультирование. Проблемы психического развития детей. – М., 2013
4. Гозман Л.Я., Шлягина Е.И. Психологические проблемы семьи // Вопросы психологии – 2015
5. Курпатов Андрей, Конфликты в семье. Выпуск 2, 2007
6. Леви В., Семейные войны, 2005
7. Ребус Б.М. Психологические основы управления школой. – Ставрополь.: СГПИ. 1990
8. Сергейчук А.В. Социология управления. - СПб.: Бизнес-пресс, 2002
9. Смирновой Е.О., Межличностные отношения ребенка от рождения до семи лет. - М., 2013
10. Столяренко А.М. Общая и профессиональная психология. - М.: ЮНИТИ-

1. 1. Бруменская Г.В., Карабанова О.А., Лидерс А.Г. Возрастно-психологическое консультирование. Проблемы психического развития детей. – М., 2013

   [↑](#footnote-ref-1)
2. 1. Гозман Л.Я., Шлягина Е.И. Психологические проблемы семьи // Вопросы психологии – 2015

   [↑](#footnote-ref-2)